b'\n_START_ARTICLE_\nM\xc4\x93rsraga b\xc4\x81ka\n_START_SECTION_\nV\xc4\x93sture\n_START_PARAGRAPH_\nB\xc4\x81kas tornis tika izgatavots Francij\xc4\x81. B\xc4\x81kas b\xc5\xabve pabeigta un uguns taj\xc4\x81 iedegta 1875. gad\xc4\x81. _NEWLINE_Pirm\xc4\x81 pasaules kara laik\xc4\x81 gaismas apar\xc4\x81ts aizvests uz Krieviju, bet tornis tika smagi sa\xc5\xa1auts. 1920. gad\xc4\x81 iedegta jauna uguns 6 m augstaj\xc4\x81 pagaidu koka torn\xc4\xab. 1922. gad\xc4\x81 pabeigts boj\xc4\x81t\xc4\x81 tor\xc5\x86a remonts, ietverot to beton\xc4\x81.\n_START_SECTION_\nRaksturojums\n_START_PARAGRAPH_\nB\xc4\x81kas augstums ir 19 m. B\xc4\x81ku veido apa\xc4\xbc\xc5\xa1 \xc4\x8duguna tornis, ietverts beton\xc4\x81, ar galeriju un laternu. Tornis ir balts. Gaismas elements atrodas 26 m virs j\xc5\xabras l\xc4\xabme\xc5\x86a. Gaisma balta (0,2 s deg, 4,8 s p\xc4\x81rtraukums). Gaismas sign\xc4\x81ls redzams 17 j\xc5\xabras j\xc5\xabd\xc5\xbeu att\xc4\x81lum\xc4\x81. B\xc4\x81ka darbojas visu gadu diennakts tum\xc5\xa1aj\xc4\x81 laik\xc4\x81._NEWLINE_ 2006. gad\xc4\x81 Latvijas pasts izdeva pastmarku ar b\xc4\x81kas att\xc4\x93lu.'